49. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 407/1669 της 31 Ιαν./28 Φεβρ. 1983 (ΦΕΚ Β΄ 78) (Διόρθ. σφαλμ. στο ΦΕΚ Β΄195/15 Απρ. 118) Για την υπαγωγή στον Κλάδο Παροχών Ασθένειας του ΙΚΑ, των συνταξιούχων του ΤΕΒΕ Έχοντας υπόψη: 1.Τις διατάξεις του άρθρ. 2 του Ν.Δ. 4104/60, όπως αντικαταστάθηκε με τις διατάξεις του άρθρ. 37 του Νόμ. 1140/1981. 2.Την κοινή απόφαση Πρωθυπουργού και Υπουργού Κοινωνικών Ασφαλίσεων αριθ. 1564/82 (ΦΕΚ 833/Β΄/82) «Ανάθεση αρμοδιοτήτων στην Υφυπουργό Κοινωνικών Ασφαλίσεων». 3.Την απόφαση του Δ.Σ. του ΙΚΑ αριθ. 182/15/ 7.10.1982. 4.Την γνώμη του Δ.Σ. του ΤΕΒΕ αριθ. 1023/27.5.81, που επικυρώθηκε κατά τη συνεδρίασή του αριθ. 1025/3.6.81 αποφασίζουμε: 1.Την υπαγωγή στην ασφάλιση του Κλάδου Παροχών Ασθένειας και Μητρότητας του ΙΚΑ, των συνταξιούχων του Ταμείου Επαγγελματιών και Βιοτεχνών Ελλάδος(ΤΕΒΕ). 2.Η εισφορά υπέρ του ΙΚΑ, για την υπαγωγή στην ασφάλιση των παραπάνω συνταξιούχων, καθορίζεται σε 10% επί του συνολικού ποσού της συντάξεως τους, από το οποίο 6% σε βάρος του ΤΕΒΕ και 4% σε βάρος των συνταξιούχων. 3.Τα στοιχεία τα οποία αναγράφονται στα ήδη ισχύοντα βιβλιάρια ασθένειας του ΤΕΒΕ, μπορούν να χρησιμοποιηθούν σαν αποδεικτικά για την έκδοση των βιβλιαρίων ασθένειας του ΙΚΑ. 4.Η απόφαση αυτή ισχύει από 1.7.1983. 